Diari Oficial de la Generalitat Valenciana


Sumari del DOGV 2255, del 28-04-1994 (1994/831258)

ORDRE de 21 de març de 1994, de la Conselleria d'Educació i Ciència, per la qual s'aproven determinats projectes editorials per a Educació Infantil i Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/21/(3)/dof/vci/html**

### Dades del document

Número de DOGV
:   2255

Data del DOGV
:   28-04-1994

Secció del DOGV
:   DISPOSICIONS GENERALS

Número del document
:   1994/831258


Data del document
:   21-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 21 de març de 1994, de la Conselleria d'Educació i Ciència, per la qual s'aproven determinats projectes editorials per a Educació Infantil i Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [94/2418]  
El Reial Decret 2093/1983, de 28 de juliol, sobre traspàs de funcions i serveis de l'administració de l'estat a la Comunitat Valenciana en matèria d'educació, determina, en l'apartat D.i. de l'annex, les condicions en què l'autorització dels llibres de text i material didàctic serà realitzada per la Conselleria d'Educació i Ciència.  
El Reial Decret 388/1992, de 15 d'abril (BOE del 23), regula la supervisió dels llibres de text i altres materials curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, i també el seu ús en els centres docents. Aquest reial decret determina com a objecte de supervisió els projectes editorials i defineix els requisits que han de tenir per a la seua aprovació. La disposició final primera disposa que aquest reial decret s'aplicarà, amb caràcter supletori, en les comunitats autònomes amb plenes competències educatives, mentre no dicten la pròpia normativa en aquesta matèria.  
L'Ordre de 2 de juny de 1992 (BOE del 11), desplega l'esmentat reial decret, concretant la documentació que han d'incloure els projectes i precisant els termes en què han de reflectir l'aprovació els llibres de text i materials curriculars resultants.  
L'Ordre d'1 de setembre de 1984 (DOGV del 25), en l'article 7.2, estableix els criteris als quals s'ha d'ajustar tot el material didàctic en valencià que s'ha d'utilitzar en les classes.  
D'altra banda, els decrets 19/1992, de 17 de febrer (DOGV del 19) i 20/1992, de 17 de febrer (DOGV del 20), han establert respectivament els currículums de l'Educació Infantil i l'Educació Primària a la Comunitat Valenciana.  
Per tot això, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Queden autoritzats, per a l'Educació Infantil, els projectes editorials supervisats que s'esmenten en l'annex I, i també l'ús, en els centres docents de la Comunitat Valenciana, dels materials corresponents.  
Segon  
Queden autoritzats, per a l'Educació Primària, els projectes editorials supervisats que s'esmenten en l'annex II, i també l'ús, en els centres docents de la Comunitat Valenciana, dels materials corresponents.  
Tercer  
Els materials curriculars que resulten dels projectes editorials hauran de reflectir aquesta autorització en els termes establerts en l'article 6 de l'Ordre de 2 de juny de 1992 (BOE de l'11).  
Quart  
Contra aquesta ordre, que esgota la via administrativa, els interessats podran interposar-hi un recurs contenciós administratiu en el termini de dos mesos, comptats a partir de la publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, de conformitat amb el que disposa l'article 58.1 de la Llei de la Jurisdicció Contenciosa Administrativa, amb la comunicació prèvia a l'òrgan que dicta l'acte impugnat, de conformitat amb el que disposa l'article 110.3 de la Llei 3O/1992 de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de març de 1994  
El conseller d'Educació i Ciència,  
 JOAN ROMERO GONZÁLEZ  
ANNEX I   
Editorial {REF Grupo Anaya, Sociedad Anónima}: projecte editorial, en versió castellana, per al segon cicle d'Educació Infantil.  
Editorial {REF Santillana. Sociedad Anónima} i {REF Voramar. Sociedad Anónima}: projecte editorial {REF Calamito}, en versió castellana, per al segon cicle d'Educació Infantil.  
ANNEX II   
Editorial {REF Bruño}: projectes, en versió castellana, de les àrees de: Coneixement del Medi Natural, Social i Cultural; Educació Artística; Castellà: Llengua i Literatura; Llengües Estrangeres: Anglés, i de Matemàtiques per al cicle tercer d'Educació Primària.   
Editorial {REF ECIR, Sociedad Anónima}: projecte de l'àrea de Castellà: Llengua i Literatura, per al cicle segon d'Educació Primària.   
Edicions {REF SM}: projecte, en versió valenciana, de l'àrea de Coneixement del Medi Natural, Social i Cultural per al cicle tercer d'Educació Primària.   
Projectes, en versió castellana, de les àrees de: Coneixement del Medi Natural, Social i Cultural; Educació Artística; Castellà: Llengua i Literatura; Llengües Estrangeres: Anglés, i de Matemàtiques per al cicle tercer d'Educació Primària.


Còpia Permalink ELI